Veroksa malagaskukolo

La Veroksa malagaskukolo (Coua verreauxi) estas mezgranda specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi estas endemia de Madagaskaro. Laŭ dokumenta filmo de BBC, ĝi troviĝas nur apud sala lago en la suda parto de la insulo. La lago estas 16 km longa sed nur kelkajn metrojn profunda. La areo sekiĝas dum la lastaj 40 000 jaroj kaj la organismoj vivantaj ĉi tie adaptiĝis por konservi akvon.BBC, Zoo Quest: Island of Marvels, Part 3. Video clip, 0:06:50 – 0:08:35, Verreaux's coua

La nomoj de la birdo memorigas la francan ornitologon kaj kolektanton Jules Verreaux.

Ĝia natura vivejo estas subtropika aŭ tropika seka arbustaro. La birdoj troviĝas en la suda parto de la dorna arbarzono. Ili vivas en marborda eŭforbia veprejo, kaj estas plej aktivaj ĉe tagiĝo kaj krepusko. Birdumantoj aŭskultas ĝian descendan serion de laŭtaj kontaktokrioj, "korik-korik-korik-korik". Simpatria specio estas la kresta malagaskukolo, C. cristata.BirdLife International (2011) Species factsheet: Coua verreauxi. Elŝutita el [http://www.birdlife.org. Alirita en 2011-12-04.

Identigo
La specion oni priskribis jene: "Malgranda, grizeca arbara kukolo. Ĝenerale mezgriza, blankeca sur malsupra brusto kaj ventro, kaj pli malhela sur flugoplumoj. Vosto malhelgrizeca, longa kaj pinteca, blankeca sur eksteraj plumoj. Kapo kun longa, malhelpinta kresto, palblua nuda haŭto ĉirkaŭ la okulo kaj nigra beko."

Distribuado kaj habitato
La Veroksa malagaskukolo estas endemia de la sudokcidenta pinto de Madagaskaro ene de la dornarbara zono. Ĝia tipa vivejo estas densa arbustaro sur korala kalkoŝtonono, sed ĝi ankaŭ troviĝas en aliaj vivejaj tipoj, inkluzive de ene de degraditaj areoj.

Kutimaro
Tiu birdo manĝoserĉas senvertebrulojn inter arboj kaj arbustoj kaj surgrunde. Ĝi ankaŭ manĝas fruktojn de Cassia. Ĝi troviĝas de marnivelo ĝis 100 metroj. Malmulte oni scias pri ĝiaj reproduktaj kutimoj, sed maskloj foje videblas kantantaj de la arbopintoj en novembro, sugestante ke ĉi tiu estas la reprodukta sezono.

Statuso
La IUCN klasifikis la Veroksan malagaskukolon kiel "Malplej Zorgiga". Ĝi havas malgrandan teritorion kaj estas minacata pro habitatoperdo. La ĉefa minaco, kiun ĝi alfrontas, estas la dehakado de arboj en la veprejo kie ĝi vivas por fari lignokarbon, kio okazas precipe apud vojoj kaj proksime de urboj. Tamen, ĝi estas sufiĉe ofta en taŭgaj vivejoj.

 Referencoj 

 Eksteraj ligiloj 
 BirdLife International, Verreaux's Coua
 Internet Bird Collection, Verreaux's Coua, vidaĵoj kaj registroj
 Foto en Parc National Tsimanampesotse
 fotoj de Veroksa malagaskukolo, en Flickr

Kategorio:Kukoledoj
Kategorio:Birdoj de Madagaskaro